Nordjyllands Politi afhører lige nu en 16-årig dreng, der i nat blev anholdt efter vild kørsel i Aalborg midtby. Drengen kørte i en bil, der viste sig at være stjålet, da politiet rutinemæssigt ville stoppe ham. Drengen stoppede dog ikke, og det udviklede sig til en biljagt hen ad blandt andet Humlebakken. Den 16-årige kørte over for rødt og med høj fart igennem byen. Politiet måtte bruge en patruljevogn som stopklods for ham. Politipatruljen pressede ham ud i siden på vejen, så han ikke kunne komme videre. Det skete ved 01-tiden natten til lørdag. Den alt for unge chauffør kommer fra en institution i Hadsten.

Opsummering:
En 16-årig dreng blev i nat anholdt efter vild kørsel i Aalborg. Politiet måtte bruge en patruljevogn som stopklods for at standse ham.